als_Latn dik_Latn sag_Latn
Vladimir Putin mbahet si udhëheqës i fuqishëm, por ai drejton regjimin më frikacak në botë. Ndonëse ka në dorë të gjithë median që transmetojnë në mbarë Rusinë, ai ka sulmuar dje producenten e një rrjeti të kufizuar lajmesh, Dozhd, nga të vetmit që nuk ka ende nën kontroll.
Horrat me muskuj të presidentit me armë bërthamore kanë treguar dje trimërinë me një vajzë duke e nderuar edhe njëherë regjimin që përfaqësojnë në sytë e botës.
Ksenia Batanova u godit në fytyrë me sende të forta dhe është shtruar në spital me kafkë të thyer, ndërsa po ecte drejt apartamentit të saj në qendër të Moskës.
Rusia është një vend që përgjon imtësisht qytetarët e saj dhe rastet e dhunës zgjidhen kollaj kur është interesi i autoriteteve.
Komiteti për Mbrojtjen e Gazetarëve e ka vënë Rusinë në 10 vendet ku liria e fjalës është më e kërcënuar në botë.
Rrjeti “Dozhd” ka qendruar trimërisht i vetmi mes një histerie propagandistike të medias ruse në mbulimin e konfliktit në Ukrainë. “Dozhd” ka bërë mëkatin e pafalshëm të të treguarit kujdes për ushtarët rusë që po vriten në Ukrainë.
Ndërsa Moska mohon se ka dërguar ushtarë në Ukrainë, “Dozhd” ka botuar listën me e emrat e ushtarëve të vrarë në luftë dhe ka përshkruar jetën e tyre.
Media shtetërore njoftoi sulmin mbi Batanovën si një vjedhje të rëndomtë duke nënvizuar se gazetares i morën celularin.
Urrejtja e pushtetit kundër kanalit Dozhd nuk është fshehur asnjëherë. Këtë vit një ligj në parlamentin rus e ka ndaluar dhënien e reklamave për këtë burim të medias, që vijon të mbijetojë vetëm në sajë të njerëzve idealistë dhe të patrembur.
als_Latn als_Latn als_Latn als_Latn als_Latn als_Latn als_Latn als_Latn als_Latn